Mustla

Mustla on alevik Viljandi maakonnas Viljandi vallas.

Aastatel 1938–1979 olid Mustlal linnaõigused. Aastatel 1991–2017 (kuni Eesti omavalitsuste haldusreformini) asus Mustla alevikus Tarvastu valla halduskeskus. Mustlas on tehtud komöödiafilmi "Vanad ja kobedad saavad jalad alla" filmivõtted.

 Ajalugu 
pisi|Mustla, Posti tänav

Mustla tekkis 19. sajandi lõpul, kui Tarvastu mõis ja kirikumõis hakkasid Mustla kõrtsi juurde krunte müüma.

19. ja 20. sajandi vahetusel sai Mustlast Tarvastu kihelkonna keskus. 1899. aastal asutati Mustla Põllumeeste Selts, 1914. aastal valmis (1962. aastal tulekahjus hävinenud) seltsimaja. Mustlas tegutses Tarvastu kihelkonnakooli õpetaja ja köster Hans Wühner

 Mustla alev 
Aleviõigused sai Mustla 18. juunil 1926, seoses asula eraldamisega Tarvastu vallast; kehtima hakkasid need 1. jaanuarist 1927.

 Mustla linn 
Mustla sai kolmanda astme linna staatuse 1. mail 1938 jõustunud linnaseadusega,Linnaseadus., Riigi Teataja, nr. 43, 27 aprill 1938 Mustla linnavanem oli Johan Rekand.Suuri muudatusi omavalitsuse ametikohtadel, Lääne Elu : Läänemaa häälekandja, 31 juuli 1940

Mustla kaotas linna staatuse 1979. aastal, kui Mustla liideti tollase Tarvastu külanõukoguga.

 Kultuur 
Mustlas asuvad Tarvastu muuseum, Tarvastu kalmistu ja Viljandimaa päästeteenistuse Mustla komando muuseum.

pisi|Mustla Posti tänav

Mustla aleviku Posti tänaval on miljööväärtuslik lõik Õnne tänavast Vabriku tänavani. Selle pikkus on umbes pool kilomeetrit ning see hõlmab ka aleviku südamikku koos Tünni kõrtsi, turuplatsi, postkontori, bussijaama ja pangakontoriga. 1930. aastatel töötasid neis majades kaks restorani, kingsepa- ja õmblustöökoda, lihakarn ning mitu poodi ja pangakontorit.Jüri E. Kukk, Tarvastu tahab ajaloolist Mustlat hoida, sakala.postimees.ee, 29. november 2007 Posti tänav 27 sihvakal nurgatorniga majas asus Eesti ajal  Ühispank ja juuksur, kuid maja omanik jäi pangale võlgu ja pidi maja võlgade katteks ära andma. Nõukogude ajal läks maja Viljandi Tarbijate Ühistule.Ettevõtja taastab Mustla siluetti, sakala.postimees.ee, 26. oktoober 2001

 Rahvastik 
+  Aasta  19591959 a rahvaloendusandmed  19701970 a rahvaloendusandmed  19791979 a rahvaloendusandmed  2000  2011 Rahvaarv  1011  1101  955  1004  818

 Inimesed 
Mustlas sündinud inimesi:
 Lembit Lõhmus, graafik
 Madis Milling, koomik ja näitleja
 Heino Pars, nukufilmilavastaja
 Raivo Tafenau, džäss-saksofonist

 Vaatamisväärsused 
pisi|Tarvastu Vabadussõja mälestussammas 
 Tarvastu Vabadussõja mälestussammas

 Vaata ka 
 Tarvastu Gümnaasium
 Tarvastu Raamatukogu
 Mustla rahvamaja

 Viited 

 Välislingid 

Kategooria:Eesti alevikud
Kategooria:Eesti endised linnad
Kategooria:Eesti endised alevid